text: Morgenthaler professor på Designskolen i Kolding
  12 april 2014 kl. 07.06
  Anders Morgenthaler er udnævnt som adjungeret professor på Designskolen Kolding. Han er selv uddannet på skolen.
  Anders Morgenthaler er kendt for sin tegneseriestribe Wulffmorgenthaler, som han laver sammen med Mikael Wulff., 
  Striberne kan læses i Politiken og i flere end 200 aviser i USA.
  Han er uddannet interaktionsdesigner fra Designskolen Kolding og animationsinstruktør fra Den Danske Filmskole.
  Anders Morgenthaler er en flittig mand og har både instrueret musikvideoer, spillefilm og animationsfilm og begået et utal af udgivelser, projekter og initiativer.
  